**ILTAKOULU RY  PÖYTÄKIRJA**

**HALLITUKSEN KOKOUS 1/2019**

**Paikka: Linna K107**

**Aika: maanantai 7.1.2019 kello 16.00**

**Paikalla:**

Samuel Jokela, puheenjohtaja

Juulia Hietala, sihteeri

Arttu Rintanen

Elmeri Vasamies

Emilia Kautto

Emmi Nieminen

Henna Hurskainen

Jasmin Rikkonen

Juulia Järvenpää

Karoliina Vaakanainen

Kiia Karvonen

Lotta Ketola

1. **Kokouksen avaaminen**

Avataan kokous klo 16.00.

1. **Kokouksen laillisuus ja päätösvaltaisuus**

Todetaan kokous lailliseksi ja päätösvaltaiseksi.

1. **Kokouksen pöytäkirjantarkastajien valinta**

Valitaan kokouksen pöytäkirjantarkastajiksi Jasmin Rikkonen ja Arttu Rintanen.

1. **Kokouksen esityslistan hyväksyminen**

Ehdotetaan että lisätään esityslistaan seuraavat kohdat: *Yhdenvertaisuus ja tutorointi* kohdaksi 17 ja *Liikunta* kohdaksi 18. Hyväksytään esityslista.

1. **Ilmoitusasiat ja posti**

Reilu kauppa pyysi päivittämään uuden hallituksen yhteystiedot, päivitetään yhteyshenkilöksi Juulia Järvenpää. Oli tullut myös kutsu juhliin, jotka järjestetään 20-vuotiaan Reilun kaupan kunniaksi. Juhla järjestetään Helsingissä 27.3.2019. Päätetään osallistumisesta myöhemmin.

1. **Yhdistyksen nimenkirjoitus- ja tilinkäyttöoikeudet**1.1.2019 tehty ilmoitus patentti- ja rekisterihallitukselle. Nimenkirjoitusoikeudet on siirretty puheenjohtaja Samuel Jokelalle, varapuheenjohtajalle Emilia Kautolle, sihteeri Juulia Hietalalle ja rahastonhoitaja Emmi Niemiselle. Tilinkäyttöoikeudet poistetaan Aino Mirjami Kattilakoskelta (19.11.1993) ja Fiija Katariina Maunulalta (2.10.1997). Tilinkäyttöoikeudet luovutetaan Samuel Johannes Jokelalle (30.11.1996) ja rahastonhoitaja Emmi Annika Niemiselle (14.12.1994). Verkkopankin ja pankkikortin käyttöoikeudet luovutetaan Emmi Annika Niemiselle (14.12.1994).
2. **Talous**
a) taloustilanne

Taloustilanne tällä hetkellä 10 370,13 euroa. Viime vuodelta jäi 50 euroa ylijäämää. Tänä vuonna järjestetään vuosijuhlat, joka vie paljon kuluja mikä supistaa muiden sektoreiden budjettia. Pyritään myös jättämään puskurirahastoa ensikaudelle valmennuskurssin poistumisen vuoksi. Emmi Nieminen ehdottaa, että approlippuja ostetaan tänä vuonna enemmän. Päätetään asiasta erikseen lähempänä approja.

b) laskut ja korvaukset

Emmi Nieminen esittää, että maksetaan Punamusta Oy:n lasku 12,50 euroa. Hyväksytään esitys.

1. **Hallituksen toimintatavat**
	1. yhdistyksen toiminta
	Toimimme yhdistyslain ja toimintasuunnitelman puitteissa. Lisäksi jokaisen hallituksen jäsenen on oltava perillä oman sektorinsa budjetista.
	2. kokouskäytännöt

Samuel Jokela esittää, että kokoustetaan noin kahden viikon välein. Hyväksytään esitys.

* 1. hallituksen kommunikaatio
	Pääsääntöinen kommunikaatio tapahtuu kokouksissa. Pidetään Whatsapp ja Facebook pääsääntöisinä sähköisinä kanavina. Sovittiin myös radiohiljaisuuden aikataulusta, joka alkaa klo 22 ja loppuu klo 12.

Emmi Nieminen esittää, että saa maksaa laskuja sähköisten päätösten perusteella. Hyväksytään esitys.

Lotta Ketola ehdottaa, että tehdään myös yleinen tapahtumakalenteri. Lotta selvittää erilaisia mahdollisuuksia. Puheenjohtaja muistuttaa, että hänellä on oikeus rajoittaa henkilön puheenvuoroja, jos ne ovat toistuvasti asiaankuulumattomia tai liian pitkiä. Puheenjohtajalla on oikeus poistaa kyseinen henkilö kokousrauhan ylläpitämiseksi.

Jasmin Rikkonen esittää, jos olisi mahdollista tehdä myös JKK:n yleinen tapahtumakalenteri, jotta ei tule tapahtumien päällekkäisyyksiä. Jasmin ja tapahtumavastaavat selvittävät asiaa.

* 1. hankinnat

Alle 20 euron hankinnoista ei tarvitse hallituksen päätöstä, mutta rahankäytöstä on toivottavaa ilmoittaa. Yli 20 euron hankinnoista pitää tehdä aina hallituksen päätös. Viime hallituskaudella on ostettu sohva ja jääkaappi.
Karoliina Vaakainen esittää, että ainejärjestö-tilaan hankitaan Cards Against Humanity -korttipeli. Hyväksytään esitys.

* 1. ainejärjestötila
	Juulia Järvenpää hoitaa ainejärjestötilan sihteerin ollessa estynyt 9.-22.1. Aj-päivystäjien rekrytointi aloitettu tänään. Jatketaan päivystystä edelleen samaan malliin.

Emmi Nieminen esittää, että mietitään vaihtoehtoja kahvikassaan. Vaihtoehtona voisi olla esimerkiksi lukukausimaksu. Myös jatkossa voisi ostaa eurolla päivän kahvit, mutta tämä hinnan nousu houkuttaisi ostamaan lukukausimaksun, joka tekee maksusta selkeän ja helpon. Mahdollinen hinta voisi olla alustavasti 15 euroa. Mietitään tarkempia yksityiskohtaisia asioita ja erilaisia vaihtoehtoja seuraavaan kokoukseen mennessä. Hyväksytään esitys.

f) sektoreiden toiminta
Pyritään tekemään yhteistyötä kaikkien sektoreiden kanssa. Tiedotus sektoreiden välillä pitää olla tehokasta sujuvan toiminnan takaamiseksi.

1. **Viestintä**
	1. Hallitusesittely Iltakoulun nettisivuille
	Alustavasti tarkoituksena ottaa ryhmäkuva seuraavassa kokouksessa. Pyydetään Alma Vinjeä kuvaamaan. Jokainen tekee myös oman esittelynsä iltakoulun sivuille.
	2. Hallitusesittely Instagramiin

Perinteinen uuden hallituksen esittely Instagramissa. Jokainen hallituslainen saa oman päivän, jolloin esittelee itsensä ja pestinsä. Päivämäärät tarkentuvat myöhemmin, alustavasti helmikuun alussa. Esittelyt sijoittuvat arkipäiviin.

* 1. Hallitusten jäsenten sähköposti

Kokouksen jälkeen katsotaan sähköpostin käyttö läpi henkilöiden kanssa, jotka eivät pääse sähköposteihin tai on muita teknisiä ongelmia.

* 1. Hallitusten jäsenten pääsy Google Driveen

Katsotaan kokouksen jälkeen niiden kanssa, jotka eivät Driveen pääse.

* 1. Hallitusten jäsenten pääsy Facebookissa Iltakoulun sivujen editoijiksi

Kaikki hallituksen jäsenet lähettävät mahdollisimman pian viestintävastaavalle Facebookiin liitetyn sähköpostin, jotta saadaan kaikille pääsy Iltakoulun Facebookiin.

* 1. Hallituksen nettisivujen alkuvuoden päivittäminen kunkin aihealueen osalta

Jokainen hallituksen jäsen päivittää mahdollisimman pian oma aihealueensa Iltakoulun sivuille.

* 1. Hallitusten jäsenten pääsy Iltakoulun nettisivuille

Viestintävastaava selvittää sihteerille tunnukset Iltakoulun sivuille mahdollisimman pian.

1. **Tulevat tapahtumat**

a) Hallitussitsit 14.1.

Iltakoulun teemana 1950-luku, hinta hollisena 15 euroa holittomana 13 euroa per henkilö. Arttu Rintanen tekee kyselyn ruokavalioista ja allergioista, joiden perusteella Samuel Jokela hoitaa hallituksen ilmoittautumisen.

b) Vuoden avajaissauna 17.1.

YTHS-sauna varattu klo 18-00. Rento istuskeluilta, mukaan pyydetty ottamaan lautapelejä. Tarjolla pientä naposteltavaa. Ilmeisesti vuokra laskee alustavasta hinnasta, tarkentuu myöhemmin. Jatkot kolmioilla.

c) Järjestöstartti 29.1
Tampereen yliopistokunnan järjestämä verkostoitumistapahtuma Hervannan kampuksella. Tapahtumassa workshopeja, kahvituksia jne. Iltaohjelma klubilla, ja tarjolla bussikuljetukset keskustaan.

d) Kaverisitsit 31.1.

Ehdotetaan, että sitseille varataan Messukylän työväentalo. Hinta 500 euroa, joka maksetaan kahta viikkoa ennen. Lippuja myydään 140 kappaletta, lipun hintana 15 euroa ja alkoholittoman 13 euroa. Iltakoululainen voi osallistua myös ilman kaveria. Sitsit ovat klo 19-23 ja jatkopaikkana toimii Doris. Tarjolla kasvis- ja vegaaninen vaihtoehto. Menu tarkentuu myöhemmin. Toasteina toimivat Fanni Toimela ja Roosa Pekola, ja sitsit ovat toasteille ilmaiset. Pyritään hankkimaan kierrätettäviä kertakäyttöisten astioiden sijaan. Hyväksytään esitys.

e) Akateemisen kyykän MM-kisat 9.2.

Kyykkätreenejä suunniteltu viikolle 5. Tamylle laitettu viestiä tarvikkeiden vuokraamisesta. Tapahtumailmoitus tarkoitus tehdä pari viikkoa aikaisemmin. Päätetään myöhemmin yhteislähdöstä. Välijatkot perinteisesti Kultaisessa apinassa, ja mahdollisesta yhteisestä jatkopaikasta päätetään myöhemmin.

f) Muut tulevat tapahtumat

- Huminat ti 12.2. klubilla. Järjestämässä Aatos, Patina, Interaktio, Cortex ja Sos ry. Myös muille avoin.

- Mahdollinen poikkitieteellinen tapahtuma ”juomapeliolympialaiset” Cortexin ja Interaktion kanssa. Asiaa selvitetään

- kiinnostusta maisteri-iltamiin kartoitetaan

- viikolle 6 kehitteillä myös alkoholiton illanvietto

- ystävänpäivänä mahdollisesti yhteinen etkoilu Staabin ja Boomin kanssa

- Aletaan keräämään yhteistyökumppaneita lavatanssi-tapahtumaan. Alustavasti yhteistyökumppanina teekkarit. Samalla lavatanssit voisivat olla liikuntatapahtuma, jos järjestetään tanssiharjoituksia.

- Kartoitetaan mahdollisia yhteistyökumppaneita

g) Tapahtumakyselyn kooste

Yhteistyökumppaneiksi oli toiveena Interaktio, Staabi, Boomi, killat, Cortex ja Patina. Toiveena lisää sitsejä (kuten aikakausisitsit), samoin rentoja tapahtumia kuten kotibileitä ja saunailtoja. Toivottiin ruotsinlaivasimulaatiota ja pornobileitä jatkettavaksi myös tänä vuonna.

1. **Koulutuspolitiikka**a) Konfliktinratkaisusimulaatio

Siirretään konfliktinratkaisusimulaatio alustavasti kulttuurivastaavan ja tapahtumavastaavan yhteisvastuulle.

b) Harkkainfo keväälle

Ei nähty tarpeellisena, koska juuri ollut JKK:n harkkainfo ja harkkatukihakemus menee viikon sisällä kiinni. Esitetään että järjestetään harkkainfo syksylle. Hyväksytään esitys.

c) Kiinteä ainejärjestötila-päivystys kopolle

Emilia Kautto ehdottaa, että järjestetään kopolle kerran kuussa aj-tila päivystys, joka mahdollistaisi matalan tason kynnyksen tulla kysymään koulutuspoliittisista asioista. Hyväksytään ehdotus.

1. **Kehitysyhteistyö ja kansainvälisyys**

a) Kehy-kohteen valinta

Kehitysyhteistyö-kohteena ollut Pamoja, joka auttaa katulapsia ja perheitä. Seuraavassa kokouksessa päätetään, että vaihdetaanko kehy-kohdetta. Järjestetään kysely ennen sitä asiasta.
Pyritään tiedottamaan jatkossa mitä kaikkea rahoilla on saatu aikaan.

b) City center tour

Vaihto-oppilaiden fuksiviikkojen kaltainen tapahtuma, jossa käydään läpi muun muassa nähtävyyksiä. Hallituksesta olisi hyvä saada pari henkilöä kierrättämään vaihtareita. Päätetään osallistujat myöhemmin.

c) Kv-ystävällisten tapahtumien valitseminen

Pyritään saamaan enemmän liikuntatapahtumiin vaihtareita mukaan. Sitsit ovat hankalia kieliongelman vuoksi, mutta pyritään aktivoimaan muihin tapahtumiin.

1. **Kulttuuri**

Kiia Karvonen ehdottaa, että pidetään 30.1 klo 18.30-21.00 piirustusilta taidekuvakerho Vaahterapuussa, joka maksaisi 10€ per iltakoululainen. Iltakoulu sponsoroisi 2 euroa per lippu, jolloin lipun hinnaksi tulee 8 euroa. Tapahtumaan mahtuu max 16 henkilöä. Hyväksytään ehdotus.

Ajatuksena myös järjestää erilaisia kulttuuriteemailtoja vuoden mittaan.

1. **Työelämä ja alumni**

Helmikuussa järjestetään LinkedIn/CV-workshop. Tarkemmat yksityiskohdat seuraavassa kokouksessa, kun Työelämä- ja alumnivastaava on paikalla.

1. **Varainhankinta**

a) Uusien sopimuspohjien hyväksyminen
Hallitus hyväksyi ehdotuksen tehdä sopimuksen seuraavien kumppanien kanssa: Doris, jossa sitoudutaan järjestämään kolme tapahtumaa sekä Kumma, jossa järjestetään kaksi tapahtumaa. Näistä saadaan 1000 euroa. Tiikerihaissa sitoudutaan järjestämään kaksi tapahtumaa josta Iltakoulu saa 400 euroa. Lisäksi Pop-pankki, joka toimii vuosijuhlien pääsponsorina, ja saa mainostilaa muun muassa somekanaville ja haalareihin. Kumppanuudesta saa 800e.

Tutkitaan myös mahdollista sponsorointimahdollisuutta Kuntaliiton kanssa.

b) Varainhankintakyselyn järjestäminen

Järjestetään myöhemmin sopivana ajankohtana.

c) Juhlanauhojen tilaus
Juhlanauhaa on nyt 15 metriä, mutta saatetaan joutua tilaamaan lisää syksyllä, jos juhlanauha loppuu. Hinta: ruusuke viisi euroa ja vyö kymmenen euroa. Ehdotetaan, että tilataan hallitukselle oma juhlanauha, jonka hinta on 314 euroa ja postikulut. Hallitus sitoutuu maksamaan oman hallitusnauhansa. Hinta: ruusuke kuusi euroa ja vyö 12 euroa. Hyväksytään ehdotus.

1. **Valmennuskurssi**

a) Opettajan palkan tarkistaminen

Saatiin jälleen Matti Pihlajamaa opettajaksi. Ehdotetaan, että annetaan palkankorotus 10 % ja palkka näin ollen 1650 euroa. Hyväksytään ehdotus.

b) Valmennuskurssin ja materiaalipaketin hinnan päättäminen

Nostetaan valmennuskurssin hintaa yhdeksällä eurolla eli 299 euroon. Materiaalipaketin hinta pysyy samana eli 80 euroa. Hyväksytään ehdotus.

Tila on tänä vuonna Pyynikin koulu.

1. **Yhdenvertaisuus ja tutorointi**Aletaan järjestämään tutorointi rekrytointia tammi- ja helmikuun vaihteessa.
2. **Liikunta**

Omalle sählyjoukkueelle ei pystytty saamaan omaa vuoroa, mutta selvitetään, onko mahdollisuutta jakaa vuoroa muiden kanssa. Kartoitetaan mahdollista osallistujamäärää.

Vappuviikoille tarkoitus järjestää Maxin kanssa ’koripalloa ja räppiä’ tapahtuma.

Viime hallituskaudella oli koettu, että lajikokeilut saattavat olla hieman naispainotteisia, joten koitetaan jatkossa panostaa tähän. Mahdollisia lajikokeiluja vuodelle ovat muun muassa paintball ja ratsastus, joista kysellään hintoja.

1. **Vuosijuhlat**

Tehdään yhteinen Facebook-ryhmä vuosijuhlatoimikunnalle ja hallitukselle.

1. **Muut esille tulevat asiat**

Samuel Jokela ehdotti, että tehdään hakemus Ylen vaaliohjelmaan ja koitamme saada vaaliehdokkaita sohvalle tentattavaksi. Ehdotus hyväksyttiin.

Politiikan tutkimuksesta kiinnostuneelta henkilöltä oli tullut sähköpostia, jossa hän tiedusteli mahdollisuutta tavata politiikan tutkimuksen opiskelija ja keskustella tutkintolinjoista. Syynä, että hän haluaisi tietää enemmän politiikan tutkimuksesta ennen kuin päättää mihin hakea opiskelemaan. Jasmin Rikkonen asettui vapaaehtoiseksi. Päätettiin, että tämä onnistuu ja tiedustelu aloitetaan puhelimitse tai sähköisesti. Rikkoselle pidetään mahdollisuus ottaa myös muita opiskelijoita mukaan.

1. **Seuraavan kokouksen ajankohta**Seuraava kokous on keskiviikkona 23.1.2019 klo 17.00
2. **Kokouksen päättäminen**

Päätetään kokous klo 19.33.

Samuel Jokela, puheenjohtaja Juulia Hietala, sihteeri

Arttu Rintanen, pöytäkirjantarkastaja Jasmin Rikkonen, pöytäkirjantarkastaja